stanford-oval/wikipedia huggingface dataset:
กาญจนา กาญจนสุต
รางวัลที่ได้รับ

ในปี พ.ศ. 2556 ประชาคมอินเทอร์เน็ตสากล ได้เสนอชื่อ กาญจนา กาญจนสุต เข้าในหอเกียรติยศ อินเทอร์เน็ต ฮอลล์ ออฟ เฟม (INTERNET HALL of FAME) ในฐานะผู้บุกเบิก (PIONEER) การใช้งานอินเทอร์เน็ตในไทย และภูมิภาคเอชียตะวันออกเฉียงใต้ ต่อมา พ.ศ. 2559 ก็ได้รับรางวัล โจนาธาน บี โพสเทล เซอร์วิส อวอร์ด (Jonathan B. Postel Service Award) ที่จัดตั้งโดยประชาคมอินเทอร์เน็ตสากล มอบให้เพื่อยกย่องผลงานการอุทิศตน การพัฒนาการขยายความแพร่หลายของอินเทอร์เน็ตในภูมิถาคเอเชียตะวันออกเฉียงใต้ตลอดระยะเวลา 3 ทศวรรษที่ผ่านมา
คาวา

| คาวา |
| --- | --- |

Young Piper methysticum

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Magnoliids
อันดับ:: Piperales
วงศ์:: Piperaceae
สกุล:: Piper
สปีชีส์:: P.  methysticum
ชื่อทวินาม
Piper methysticum G.Forst.

คาวา ชื่อวิทยาศาสตร์:  Piper methylsticum ในอินโดนีเซียเรียกวาฆีหรือวาตี ในอิเรียนจายาเรียกบารี เป็นไม้พุ่มเนื้อแข็ง ส่วนข้อโป่งพอง มีรอยแผลจากการหลุดร่วงของใบดอกแยกเพศ แยกต้น ดอกช่อ ดอกย่อยไม่มีกลีบเลี้ยงและกลีบดอก ติดผลน้อย ผลมีเมล็ดเดียว
คาวาเป็นพืชที่พบในหมู่เกาะในมหาสมุทรแปซิฟิก เป็นพืชท้องถิ่นในบริเวณวานูอาตู ซามัว ตองงา ฟิจิ ไมโครนีเซีย และปาปัวนิวกินี นิยมนำรากและกิ่งก้านของพืชชนิดนี้มาเคี้ยว ทำให้สารในพืชคือมารินดินและไดไฮโดรสติซิน สารนี้ทำให้ซึม ง่วงงุน รู้สึกมีความสุขและทำให้ฟันทน ใช้ผลิตเครื่องดื่มที่เรียกคาวา โดยนำชิ้นส่วนของต้นไปบดแช่น้ำแล้วกรอง นำของเหลวสีขาวอมน้ำตาลไปดื่ม รากและใบใช้รักษาอาการปวดข้อ วัณโรค หนองใน อาการไข้ นอกจากนั้น คาวายังเป็นเครื่องดื่มที่มีความสำคัญทางพิธีกรรม ในงานประเพณีต่างๆและยังเป็นของขวัญที่สำคัญ ในคาวามีสารคาวาแลกโทน ซึ่งออกฤทธิ์เป็นยาแก้ปวด คลายกล้ามเนื้อ คาวาแห้ง 100 กรัมมีคาวาแลกโทนประมาณ 3-20 กรัม
การตากรากคาวาในฟิจิ
เครื่องดื่มคาวาที่วางขาย
WANK (หนอนคอมพิวเตอร์)

WANK Worm เป็นหนอนคอมพิวเตอร์ที่โจมตีคอมพิวเตอร์ DEC VMS ใน ค.ศ. 1989 ผ่านเครือข่าย DECnet เขียนด้วยภาษา DIGITAL Command Language
แหล่งกำเนิด

เชื่อกันว่าหนอนนี้เขียนโดยแฮกเกอร์ที่อาศัยอยู่ในกรุงเมลเบิร์น เป็นหนอนตัวแรกที่สร้างโดยชาวออสเตรเลีย ตำรวจในเมลเบิร์นเชื่อว่าแฮกเกอร์สองคนที่ใช้นามแฝงว่า Electron และ Phoenix เป็นผู้สร้าง
ข้อความทางการเมือง

หนอน WANK มีข้อความทางการเมืองติดมาด้วยและเป็นที่มาของชื่อ  และถือว่าเป็นหนอนที่สำคัญตัวแรกที่มีข้อความทางการเมือง WANK ในที่นี้ย่อมาจาก Worms Against Nuclear Killers (หนอนต่อต้านอาวุธทำลายล้างนิวเคลียร์) โดยจะแสดงข้อความบนหน้าจอดังนี้
W O R M S    A G A I N S T    N U C L E A R    K I L L E R S
 _______________________________________________________________
 \__  ____________  _____    ________    ____  ____   __  _____/
  \ \ \    /\    / /    / /\ \       | \ \  | |    | | / /    /
   \ \ \  /  \  / /    / /__\ \      | |\ \ | |    | |/ /    /
    \ \ \/ /\ \/ /    / ______ \     | | \ \| |    | |\ \   /
     \_\  /__\  /____/ /______\ \____| |__\ | |____| |_\ \_/
      \___________________________________________________/
       \                                                 /
        \    Your System Has Been Officially WANKed     /
         \_____________________________________________/

  You talk of times of peace for all, and then prepare for war.
หนอนนี้ปรากฏขี้นพร้อมกันบนเครือข่าย DECnet ที่ใช้ร่วมกันระหว่าง NASA และ US Department of Energy ก่อนการปล่อยกระสวยอวกาศ Galileo ของ NASA ซึ่งในขณะนั้นมีการประท้วงนอก Kennedy Space Center ใน Florida โดยกลุ่มผู้ต่อต้านนิวเคลียร์ เนื่องจากมีการใช้พลังงานนิวเคลียร์จากพลูโตเนียมเป็นแหล่งพลังงานกำเนิดไฟฟ้า ผู้ประท้วงให้เหตุผลว่าหากเกิดอุบัติเหตุระเบิดขึ้นมาอย่างยาน Challenger พลูโตเนียมจากยานจะทำให้ชาวฟลอริดาตายเป็นเบือ
หนอนแพร่กระจายผ่านเครือข่ายอย่างกึ่งสุ่ม โดยใช้อัลกอริทึมที่แปลงเวลาในเครื่องของเหยื่อเป็นหมายเลขที่อยู่โหนดปลายทาง (ประกอบไปได้วย หมายเลข DECnet Area และ Node) เมื่อพบเป้าหมายแล้วจึงพยายามใช้ความหละหลวมของบางบัญชี เช่น  SYSTEM หรือ DECNET ที่มีรหัสผ่านเดียวกับชื่อผู้ใช้ หนอนไม่โจมตีเครือข่ายที่มีหหมายเลข DECnet area 48 ซึ่งใช้สำหรับประเทศนิวซีแลนด์  คอมเมนต์ในรหัสต้นฉบับของหนอนเขียนว่านิวซีแลนด์เป็นเขตปลอดนิวเคลียร์ (ในช่วงนั้น นิวซีแลนด์ห้ามมิให้เรือสหรัฐอเมริกาที่ขับเคลื่อนด้วยพลังงานนิวเคลียร์เข้าเทียบท่า ซึ่งหลักฐานนี้สนับสนุนข้อสังเกตของ NASA ที่ว่าหนอนนี้เกี่ยวข้องกับการรณรงค์ต่อต้านนิวเคลียร์ ข้อความบรรทัดด้านล่าง "You talk of times of peace for all, and then prepare for war" (คุณพูดถึงเวลาสันติสำหรับทุกคน แต่กลับเตรียมตัวเข้าสู่สงคราม) นำมาจากเพลงเนื้องเพลง Blossom and Blood ของวง Midnight Oil ซึ่งเป็นกลุ่มดนตรีรร็อคในออสเตรเลียที่เป็นรู้จักกันดีในด้านการรณรงค์การเมือง (political activism) รวมถึงการต่อต้านพลังงานนิวเคลียร์และอาวุธนิวเคลียร์  ชื่อ process สำหรับหนอนเวอร์ชันสองที่ตรวจจับได้คือ "oilz" ซึ่งเป็นชื่อย่อที่ชาวออสเตรเลียรู้จักกันดีสำหรับวงดนตรีนี้
ธรรมชาติที่ขี้เล่น

เครือข่าย DECnet ที่ถูกจู่โจมดำเนินการร่วมกันโดย NASA Space Physics Analysis Network (SPAN) และ the Department of Energy's High Energy Physics Network (HEPnet) สิ่งที่กั้นเครือข่ายทั้งสองเอาไว้มีเพียงตัวเลขประจำเครือข่าย (DECnet "Areas") เนื่องจากหนอนโจมตีอย่างสุ่มจึงมีโอกาสจู่มโจมเครือข่ายทั้งสองเท่าๆ กัน หนอนมีชื่อผู้ใช้ VAX ที่พบบ่อยที่สุด 100 ชื่อซึ่งได้ใส่ลงไว้ในรหัสต้นฉบับ นอกจากข้อความทางการเมืองแล้ว หนอนนี้ยังมีลักษณะขี้เล่นอย่างอื่น ข้อความ "wank" และ "wanked" เป็นคำแสลงในหลายประเทศซึ่งหมายถึงการสำเร็จความใคร่ด้วยตนเอง นอกจากนี้ยังมีข้อความสุ่มอีกกว่าหกสิบข้อความ เช่น "Vote anarchist" (เลือกผู้สนับสนุนอนาธิปไตย)  และ "The FBI is watching YOU" (FBI กำลังเฝ้าดูคุณอยู่) หนอนยังทำให้ผู้ใช้นึกว่าไฟล์ในคอมพิวเตอร์ถูกลบไปหมด โดยแสดงความข้อการลบไฟล์ซึ่งไม่อาจหยุดยั้งได้ ทั้งที่ความจริงแล้วไฟล์ต่างๆ ก็ยังอยู่เหมือนเดิม
anti-WANK และ WANK_SHOT

R. Kevin Oberman (จาก DOE) และ John McMahon (จาก NASA) ต่างคนต่างเขียนโปรแกรม anti-WANK ของตนและใช้ในเครือข่ายของหน่วยงานทั้งสองเพื่อกำจัดหนอนนี้ หลักการทำงานคือ ก่อนที่หนอนจะเข้าโจมตีคอมพิวเตอร์เครื่องใด มันจะตรวจหา "NETW_(หมายเลขสุ่ม)",ซึ่งเป็นสำเนาของตัวมันเองในตาราง process ถ้าพบว่ามีซ้ำอยู่มันจะทำลายตัวมันเอง  โปรแกรม anti-WANK ใช้ช่องว่างนี้โดยสร้าง process ชื่อว่า "NETW_(หมายยเลขสุ่ม)" แล้วปล่อยโปรแกรมรันค้างไว้ ซึ่งใช้ได้กับเพียงเวอร์ชันแรกของหนอนนี้ เพราะเวอร์ชันต่อมาได้เปลี่ยนชื่อ process เป็น "OILZ"
Bernard Perrot จาก Institut de Physique Nucleaire in Orsay (Institut de physique nucléaire d'Orsay) เขียนโปรแกรมเวอร์ชันที่สองซึ่งมีหลักการต่างออกไป หนอนได้ออกแบบมาให้ตามหาฐานข้อมูล RIGHTSLIST database ซึ่งรวมบัญชีผู้ใช้ทั้งหมดในคอมพิวเตอร์นั้นไว้ โปรแกรมเวอร์ชันใหม่นี้เปลี่ยนชื่อฐานข้อมูลเสีย แล้วปล่อยฐานข้อมูลหลอกให้หนอนอ่านแทน ซึ่งนำไปสู่การทำลายหนอนในที่สุด  Ron Tencati ผู้จัดการด้านความปลอดภัยของเครือข่าย SPAN ได้สำเนาโปรแกรมไปให้ McMahon ทดสอบ โปรแกรมเวอร์ชันฝรั่งเศสนี้ได้ใช้ในเครือข่ายทั้งสอง และใช้เวลาหลายสัปดาห์ในการกำจัดหนอนให้หมดไป
ดูเพิ่ม

Father Christmas (computer worm)
แหล่งข้อมูลอื่น

CERT advisory
Another advisory เก็บถาวร 2007-06-10 ที่ เวย์แบ็กแมชชีน
Underground. A freely available online book which contains a lot of information about the worm เก็บถาวร 2016-03-03 ที่ เวย์แบ็กแมชชีน
Article that includes information about the worm
Article by Suelette Dreyfus, "Juvenile Delinquents or International Saboteurs?" เก็บถาวร 2012-03-08 ที่ เวย์แบ็กแมชชีน
"The history of worm-like programs" เก็บถาวร 2013-05-27 ที่ เวย์แบ็กแมชชีน
Hacktivism and Politically Motivated Computer Crime, written by one of the Digital Equipment Corporation investigators, disputes the WANK worm had any political motivation but was rather a play on the British meaning of the word "wank".
คะเนะโกะ อิเกะดะ

คะเนะโกะ อิเกะดะ (ญี่ปุ่น: 池田香峯子; โรมาจิ: Ikeda Kaneko) เกิดเมื่อวันที่ 27 กุมภาพันธ์ พ.ศ. 2475 เป็นภรรยาของ ดร.ไดซาขุ อิเคดะ ประธานสมาคมโซคา งัคไก สากล ปัจจุบันคาเนโกะดำรงตำแหน่งเป็นหัวหน้าฝ่ายผู้ใหญ่หญิงกิตติมศักดิ์ของสมาคมสร้างคุณค่า และเป็นหัวหน้าฝ่ายสตรีกิตติมศักดิ์ของสมาคมโซคา งัคไก สากล
ประวัติ

เกิดเมื่อวันที่ 27 กุมภาพันธ์ ปีโชวะที่ 7 บิดาชื่อ ชิเงจิ ชิราขิ มารดาชื่อ ชิสึโกะ ชิราขิ มีพี่น้อง 4 คนได้แก่
1.โยชิ ชิราขิ
2.ฟุมิโอะ ชิราขิ
3.คาเนะ ชิราขิ(ตัวเอง)
4.ชูจิ ชิราขิ
เข้าศรัทธาในพุทธธรรมของพระนิชิเรนไดโชนิน

การเข้าเป็นสมาชิกเริ่มจากการตัดสินใจของชิสึโกะ ผู้เป็นมารดา เนื่องจากมารดาได้ป่วยโรคหลอดเลือดอุดตัน ต่อมาได้รับการชักชวนคิดอยู่ประมาณ 1 ปีก็ได้เข้าศรัทธา ทุกคนในครอบครัวก็ได้เข้าศรัทธาพร้อมกัน เมื่อวันที่ 12 กรกฎาคม พ.ศ. 2484 นอกจากนั้นยังได้จัดประชุมที่บ้าน ได้มีโอกาสพบจึเนะซาบุโร่ มาคิงุจิ นายกสมาคมโซคา งัคไก ท่านแรก
แต่งงาน

แต่งงานกับ ไดซาขุ อิเคดะ ซึ่งเป็นสมาชิกของสมาคมสร้างคุณค่าด้วยกัน แต่งงานเมื่อวันที่3 พฤษภาคม พ.ศ. 2495 หลังจากโจเซอิ โทดะ นายกสมาคมโซคา งัคไก ท่านที่2 เข้ารับตำแหน่ง 1 ปี โจเซอิ โทดะ ได้เติมคำว่า โกะ ให้ข้างหลัง และให้หนังสือธรรมนิพนธ์ฉบับรวมเล่มของพระนิชิเรนไดโชนิน โดยเขียนกำกับไว้ว่า ภายในภาพลักษณ์ที่อ่อนโยนดุจแสงจันทร์ ซ่อนจิตใจที่เข้มแข็งของธรรมมหัศจรรย์ไว้
รางวัลและเกียรติยศ

ได้รับรางวัลดุษฎีบัณฑิตกิตติมศักดิ์ ศาสตราจารย์กิตติมศักดิ์จากมหาวิทยาลัยทั่วโลก 6 แห่งเช่น มหาวิทยาลัยฟลอเลส ซึ่งเป็นมหาวิทยาลัยชั้นนำของอาร์เจนตินา และได้รับรางวัลพลเมืองกิตติมศักดิ์จากเมืองต่างๆมากกว่า 100 เมืองทั่วโลก
ขบวนการสรรพสัตว์ กาโอเรนเจอร์ VS ซูเปอร์เซ็นไต

เฮียคุจูเซ็นไต กาโอเรนเจอร์ VS ซูเปอร์เซ็นไต (ญี่ปุ่น: 百獣戦隊ガオレンジャーVSスーパー戦隊; โรมาจิ: Hyakujū Sentai Gaorenjā tai Sūpā Sentai; ทับศัพท์: Hyakujuu Sentai Gaoranger vs. Super Sentai) เป็นออริจินอลวิดีโอจากละครชุดโทรทัศน์ ขบวนการสรรพสัตว์ กาโอเรนเจอร์ และหนึ่งในผลงานของซูเปอร์เซ็นไต VS ซีรีส์ วางจำหน่ายเมื่อวันที่ 10 สิงหาคม ค.ศ. 2001
ภาพรวม

เป็นหนึ่งในผลงานครบรอบผลงาน 25 เรื่องของละครโทรทัศน์ชุดซูเปอร์เซ็นไตและเป็นผลงานเรื่องที่ 8 ของ ซูเปอร์เซ็นไต วีซินีม่า โดยเป็นการนำตัวละครจากละครชุดซูเปอร์เซ็นไตในอดีตตั้งแต่ บิ๊กวัน, เรดฟอลคอน, กิงกะบลู, โกเยลโล่ และ เมกะพิงค์ โดยถูกเรียกว่า ดรีมเซ็นไต ร่วมสู้กับกาโอเรนเจอร์ ซึ่งในช่วงนั้นโชเอย์ได้กลับมารับบทเป็น โกคิ / กิงกะบลู ในช่วงที่กำลังจะเปิดตัวผลงานเปิดตัวอีกครั้ง และ ชิบาตะ เคนจิ ได้กลับมารับบทเป็น ทัตสึมิ ไดมน / โกเยลโล่ อีกครั้งในรอบที่ 4 ติดต่อกัน
นอกจากนี้ยังมีองค์ประกอบสรุปเรื่องราวของนักรบในอดีตในฉากแอ็คชั่น นักรบที่ต่อเนื่องกันจะไม่ถูกจัดแยกจากขบวนการ แต่เป็นรายบุคคลเพื่อให้แต่ละคนมีบทบาทอย่างแข็งขัน และเมื่อถึงช่วงไคลแม็กซ์ของเรื่อง นักรบสีแดงทั้ง 24 คนปรากฏตัวพร้อมกัน
ในฉากต่อสู้กับปีศาจร่างยักษ์หุ่นยนต์และยานรบทั้งหมดจะเข้าร่วมต่อสู้ โดยฉากการต่อสู้ของเด็นจิไฟเตอร์ของขบวนการไฟฟ้า เด็นจิแมนถูกแสดงเป็นครั้งแรกในเรื่องนี้
ทั้งนี้ เป็นผลงานซูเปอร์เซ็นไต วีซินีม่า VS ซีรีส์ ที่มีความยาวที่สุดถึง 72 นาที  นอกจากนี้ สมาชิกทุกคนแนะนำตัวเองว่า พวกเราคือ ซูเปอร์เซ็นไต! (我ら、スーパー戦隊!) ซึ่งเป็นวลีที่ใช้เป็นครั้งแรก
การนำความร้อนของธาตุ (หน้าข้อมูล)

การนำความร้อนของธาตุเคมี (หน้าข้อมูล)
ธาตุ เรียงตาม เลขอะตอม
ค่าการนำความร้อนจำเพาะ เรียงตาม แหล่งอ้างอิง ซึ่งทดสอบที่สภาวะต่างกัน
เชิงอรรถ

↑ ค่าการนำความร้อนจำเพาะ คิดเป็น งาน / ระยะ · อุณหภูมิ โดยมีเงื่อนไขต่างกันดังนี้ แหล่งอ้างอิงอื่น
ค่าที่แนะนำ พิจาณาจากฐานนิยมเป็นส่วนใหญ่
CRC : การนำความร้อน ที่อุณหภูมิ 27 °C ยกเว้นแต่ที่หมายเหตุไว้
( P=0 ) : ค่าที่ความดันต่ำที่สุด
CRC2 : การนำความร้อน ที่อุณหภูมิ 300 K และความดัน 100 kPa (1 bar) หรือที่ความดันไออิ่มตัว
LNG : การนำความร้อน ที่อุณหภูมิ 300 K
WEL : การนำความร้อน ที่อุณหภูมิ 25 °C
↑  แกโดลิเนียม, MaTecK GmbH http://www.mateck.de/MeSiCrys/e09e.asp
คะเซะโนะลาลาลา

คะเซะโนะลาลาลา (ญี่ปุ่น: 風のららら; โรมาจิ:  Kaze no Rarara) เป็นซิงเกิลลำดับที่ 17 ของไม คุรากิ นำไปใช้ในอนิเมะยอดนักสืบจิ๋วโคนัน มีรหัสซีดีคือ GZCA-7022
ข้อมูลเพลง

ซิงเกิลนี้เป็นซิงเกิลลำดับที่ 17 ของ ไม คุรากิ ออกจำหน่ายเมื่อวันที่ 28 พฤษภาคม พ.ศ. 2546 ยอดขายสัปดาห์แรกที่อันดับ 3 ซึ่งขายได้ 60,052 ชุด อยู่ในโอริคอนซาร์ด 9 สัปดาห์ ยอดขายรวม 96,198 ชุด และมีการนำซิงเกิลดังกล่าวมาใช้ในอนิเมะยอดนักสืบจิ๋วโคนันเป็นเพลงเปิดที่ 12 ของเรื่องนี้ ใช้ตั้งแต่ตอนที่ 306-332 จำนวน 27 ตอน ตั้งแต่วันที่ 20 มกราคม -18 สิงหาคม พ.ศ. 2546
เพลงนี้ประพันธ์โดยไม คุรากิ และฮารุฮาตะ มิชิยะ โดยมี ไดสุเกะ อิเคดะ เป็นโปรดิวเซอร์รหัสเพลงคือ GZCA-7022 ราคาขาย 1,000 เยน
รายชื่อเพลง

1.คาเซะโนะลาลาลา (4:23)
คำร้อง ไม คุรากิ แต่งโดย ฮารุฮาตะ มิชิยะ เรียบเรียงโดย Cybersound
2.กอนนะ คีพออน ไทร์อิน' (4:43)
คำร้อง ไม คุรากิ แต่งและเรียบเรียงโดย YOKO Black. Stone
3.คาเซะโนะลาลาลา-ทีวี ออน แอร์ เวอร์ชัน- (2:19)
คำร้อง ไม คุรากิ แต่งโดย ฮารุฮาตะ มิชิยะ เรียบเรียงโดย ซาโตรุ โคบายาชิ
เวอร์ชันนี้ถูกนำไปใช้ในอนิเมะยอดนักสืบจิ๋วโคนัน
4.คาเซะโนะลาลาลา-ฟีล เดอะ วิน มิกซ์- (5:27)
5.คาเซะโนะลาลาลา-ฉบับดนตรี-
การนำไปใช้

เพลงเปิดที่ 12 ของยอดนักสืบจิ๋วโคนัน (#3)
อัลบั้มวิชยูเดอะเบสต์, อิฟไอบีลีฟ, ออลมายเบสต์ (#1)
แหล่งข้อมูลอื่น

Mai Kuraki Official Website
| ก่อนหน้า |  | คะเซะโนะลาลาลา |  | ถัดไป |
| --- | --- | --- | --- | --- |
| ไอแคนท์สต็อปมายเลิฟฟอร์ยู ♥ โดย รินะ ไออุจิ |  | คาเซะโนะลาลาลา โดย ไม คุรากิ (ประจำวันที่ 20 มกราคม พ.ศ. 2546 — 18 สิงหาคม พ.ศ. 2546)   (เำพลงเปิดอนิเมะเรื่อง ยอดนักสืบจิ๋วโคนัน) |  | คิมิ โตะ ยาคุซาคุ ชิตะ ยะซะชี อาโนะ บาโช มาเดะ โดย ยูก้า ซาเอะกุซะ อิน เดซิเบล |
การเตือนคลื่นสึนามิ (ญี่ปุ่น)

ประเทศญี่ปุ่นมีระบบเตือนคลื่นสึนามิ (ญี่ปุ่น: 大津波警報・津波警報・津波注意報) ที่จะให้แจ้งว่าคลื่นสึนามิจะซัดเข้าฝั่งหรือไม่ หลังได้มีการเตือนแผ่นดินไหวล่วงหน้าเพียงไม่กี่นาที การเตือนคลื่นสึนามิมักจะประกาศภายใน 3 นาที โดยในเหตุการณ์แผ่นดินไหวและคลื่นสึนามิในโทโฮกุ พ.ศ. 2554 คลื่นสึนามิความสูง 3 เมตรถูกจัดอยู่ในระดับ "สึนามิลูกยักษ์" ซึ่งนับว่าเป็นการจัดระดับคลื่นสึนามิที่มีความรุนแรงที่สุดตั้งแต่การเริ่มใช้ระบบนี้ และในวันที่ 7 มีนาคม พ.ศ. 2556 ได้มีการปรับปรุง และพัฒนาระบบให้ดีขึ้นเพื่อการพยากรณ์คลื่นสึนามิที่ใกล้ซัดเข้าฝั่งได้อย่างแม่นยำ
ภาพรวม

เมื่อเกิดแผ่นดินไหวขึ้น กรมอุตุนิยมวิทยาญี่ปุ่น จะพยากรณ์ถึงความเป็นไปได้ที่จะเกิดคลื่นสึนามิขึ้น โดยอิงจากข้อมูลคลื่นไหวสะเทือน ถ้าคลื่นที่มีความอันตรายอาจเกิดขึ้น กรมอุตุนิยมวิทยาญี่ปุ่นจะประกาศเตือนคลื่นสึนามิ หรือประกาศเฝ้าระวังคลื่นสึนามิเป็นรายภูมิภาค โดยประเมินจากความสูงของคลื่นสึนามิ อีกทั้งยังให้ข้อมูลที่สำคัญเกี่ยวกับคลื่นสึนามิที่จะมาถึง เช่นเวลาซัดเข้าฝั่ง และความสูงโดยประมาณ หลังจากเกิดแผ่นดินไหวขึ้น กรมอุตุนิยมวิทยาญี่ปุ่นจะประกาศเตือนคลื่นสึนามิ หรือประกาศเฝ้าระวังคลื่นสึนามิ และข้อมูลเกี่ยวกับคลื่นสึนามิว่าจะซัดเข้าฝั่งหรือไม่ การประกาศเตือนคลื่นสึนามิลูกยักษ์เป็นไปตามการแบ่งระดับของประกาศเตือนภัยตั้งแต่วันที่ 30 สิงหาคม พ.ศ. 2556
การจัดระดับคลื่นสึนามิ

เมื่อเกิดแผ่นดินไหวขึ้นที่อาจก่อให้เกิดคลื่นสึนามิที่มีความอันตราย กรมอุตุนิยมวิทยาญี่ปุ่นจะประกาศเตือนคลื่นสึนามิลูกยักษ์ เตือนคลื่นสึนามิ และ/หรือ เฝ้าระวังคลื่นสึนามิเป็นรายภูมิภาคไปตามการประมาณการความสูงของคลื่นสึนามิภายใน 3 นาทีหลังการเกิดแผ่นดินไหว (หรือเร็วสุดภายใน 2 นาทีในบางกรณี)
ในทันทีที่เกิดแผ่นดินไหว กรมอุตุนิยมวิทยาญี่ปุ่นจะประกาศถึงตำแหน่ง แมกนิจูด และความเสี่ยงที่อาจเกิดขึ้นได้จากคลื่นสึนามิ แต่อย่างไรก็ตาม การที่จะรู้ถึงขนาดของแผ่นดินไหวที่มีความรุนแรงตั้งแต่ 8 แมกนิจูดขึ้นไปอาจใช้เวลานานกว่าปกติ และในบางกรณี กรมอุตุนิยมวิทยาญี่ปุ่นจะประกาศเตือนภัยเบื้องต้น โดยอิงจากแมกนิจูดสูงสุดของแผ่นดินไหวเพื่อหลีกเลี่ยงการเข้าใจผิด
โดยส่วนใหญ่แล้ว การประกาศถึงความสูงของคลื่นสึนามิสูงสุดประมาณการจะใช้คำศัพท์เชิงคุณภาพ เช่น "ใหญ่" หรือ "สูง" ในขั้นเบื้องต้น จากนั้นจึงเปลี่ยนไปใช้คำศัพท์เชิงปริมาณหลังจากได้แมกนิจูดที่ชัดเจนแล้ว
| การจัดระดับ | ภาษาญี่ปุ่น | ตัวบ่งชี้ | ความสูงของคลื่นสึนามิสูงสุดประมาณการ> คำศัพท์เชิงปริมาณ | ความสูงของคลื่นสึนามิสูงสุดประมาณการ> คำศัพท์เชิงคุณภาพ | ความเสียหายที่คาดการณ์ไว้ และวิธีการรับมือ |
| --- | --- | --- | --- | --- | --- |
| เตือนคลื่นสึนามิลูกยักษ์ | 大津波警報 | คาดการณ์ว่าคลื่นสึนามิจะมีความสูงเกิน 3 เมตร | เกิน 10 เมตร 10 เมตร 5 เมตร | ใหญ่ | สิ่งปลูกสร้างที่สร้างมาจากไม้จะถูกทำลายโดยสิ้นเชิง และ/หรือถูกพัดตามสายน้ำ ใครก็ตามที่อยู่ในพื้นที่โล่งจะถูกคลื่นสึนามิพัดตามกระแสน้ำไป อพยพจากบริเวณชายฝั่ง หรือแม่น้ำไปยังที่ปลอดภัยทันที เช่น ที่สูง หรืออาคารอพยพคลื่นสึนามิ |
| เตือนคลื่นสึนามิ | 津波警報 | คาดการณ์ว่าคลื่นสึนามิจะมีความสูง 3 เมตร | 3 เมตร | สูง | พื้นที่ลุ่มกว้างใหญ่จะได้รับความเสียหาย สิ่งปลูกสร้างจะถูกน้ำท่วม และใครก็ตามที่อยู่ในพื้นที่โล่งจะถูกคลื่นสึนามิพัดตามกระแสน้ำไป อพยพจากบริเวณชายฝั่ง หรือแม่น้ำไปยังที่ปลอดภัยทันที เช่น ที่สูง หรืออาคารอพยพคลื่นสึนามิ |
| เฝ้าระวังคลื่นสึนามิ | 津波注意報 | คาดการณ์ว่าคลื่นสึนามิจะมีความสูง 1 เมตร | 1 เมตร | ไม่มี | ใครก็ตามที่อยู่ในพื้นที่โล่งจะถูกคลื่นสึนามิพัดตามกระแสน้ำไป สิ่งปลูกสร้างทางการประมงจะถูกทำลาย และเรือเล็กอาจล่มได้ หนีห่างจากบริเวณชายฝั่งทันที |
การประกาศเตือนทางโทรทัศน์

สถานีโทรทัศน์เอ็นเอชเค ซึ่งเป็นองค์กรแพร่ภาพกระจายเสียงสาธารณะของรัฐบาลญี่ปุ่น ต้องประกาศข้อมูลเตือนภัยจากกรมอุตุนิยมวิทยาญี่ปุ่น ตามความที่ออกในมาตรา 15 วรรค 6 แห่งพระราชบัญญัติการให้บริการด้านอุตุนิยมวิทยา พ.ศ. 2495 ตามปกติแล้ว การประกาศเตือนคลื่นสึนามิจะเริ่มขึ้นหลังสิ้นสุดการเตือนแผ่นดินไหว โดยในขั้นเริ่มต้น จะมีการส่งเสียงสัญญาณระบบ EWBS (อังกฤษ: Emergency Warning Broadcasting Service) เพื่อเปิด/ปลุกโทรทัศน์ที่อยู่ในโหมดประหยัดพลังงาน หรือเสียบปลั๊กทิ้งไว้โดยไม่ได้เปิดโทรทัศน์ หลังจากนั้นจึงมีการแสดงภาพแทนแผนที่ประเทศญี่ปุ่น โดยชายฝั่งที่คาดการณ์ว่าจะได้รับผลกระทบจากคลื่นสึนามิจะแสดงด้วยเส้นสีต่าง ๆ ได้แก่
เฝ้าระวังคลื่นสึนามิ  　
เตือนคลื่นสึนามิ และ 　
เตือนคลื่นสึนามิลูกยักษ์ (ในเหตุการณ์แผ่นดินไหวและคลื่นสึนามิในโทโฮกุ พ.ศ. 2554 มีการใช้ทั้งเส้นสี พร้อมตัวเลขกำกับความสูงควบคู่กันไป) อีกทั้งยังแสดงข้อมูลที่เป็นประโยชน์ในรูปแบบของตารางและ/หรือข้อความแสดงเหนือหน้าจอเช่น พื้นที่ที่ต้องรับมือกับคลื่นสึนามิ เวลาที่คลื่นสึนามิจะขึ้นฝั่ง ความสูง และสายด่วนข้อมูลสาธารณภัย เป็นต้น นอกจากนี้ยังมีกล่องข้อความที่ช่วยให้ผู้ชมสามารถเข้าใจถึงสถานการณ์ได้มากชัดเจนขึ้นเช่น  津波！避難！  (โรมาจิ: つなみ！ひなん, "คลื่นสึนามิ! อพยพ!")  EVACUATE!  (อพยพ!) หรือ  すぐにげて！  (หนีเดี๋ยวนี้!) เป็นต้น ในขณะเดียวกัน กรมอุตุนิยมวิทยาญี่ปุ่นจะออกแถลงการณ์อย่างเป็นทางการหลังได้รับข้อมูลที่มากเพียงพอแล้ว
ดูเพิ่ม

การเตือนแผ่นดินไหวล่วงหน้า
คาวากิ

| คาวากิ |
| --- | --- |
ตัวละครใน โบรูโตะ
ปรากฏครั้งแรก: ตอนที่ 1: อุซึมากิ โบรูโตะ!
สร้างโดย: อุเคียว โคดาจิ
ออกแบบโดย: มิกิโอะ อิเคโมโตะ
ญาติ: โคคัตสึ (พ่อทางสายเลือด) อุซึมากิ นารูโตะ (พ่อบุญธรรม) อุซึมากิ ฮินาตะ (แม่บุญธรรม) อุซึมากิ โบรูโตะ (พี่น้องชายบุญธรรม) อุซึมากิ ฮิมาวาริ (พี่น้องสาวบุญธรรม)
คาวากิ (ญี่ปุ่น: カワキ; โรมาจิ: Kawaki) ตัวละครจากการ์ตูนเรื่องโบรูโตะในตอนแรกที่ปรากฏใน การย้อนอดีต ของซีรีส์ คาวากิ เป็นชายหนุ่มที่ดูเหมือนว่าจะกลายเป็นศัตรูหลักของตัวละครนำในซีรีส์ อุซึมากิ โบรูโตะ คาวากิ ถูกแนะนำในฐานะสมาชิกที่ดื้อรั้นขององค์กร คาร่า ที่ต้องการหนีและกำจัดเครื่องหมายคำสาป "กามะ" (楔, Kāma) ออกจากร่างกายของเขา ในระหว่างการหลบหนี เขาพบกับทีมของ โบรูโตะ ที่พาเขามาที่หมู่บ้าน โคโนฮะงาคุเระ นารูโตะ รับเขาไว้ภายใต้ปีกของเขาและพยายามปกป้องเขาจากศัตรู และเขามีความผูกพันกับครอบครัวเมื่อเวลาผ่านไป เริ่มมองว่า นารูโตะ เป็นเหมือนพ่อและ โบรูโตะ เป็นเหมือนพี่น้องบุญธรรม คล้ายกับ ซาสึเกะ ในซีรีส์ นารูโตะ ในอดีต
คาวากิ ถูกสร้างขึ้นโดย โคดาจิ และ อิเคโมโตะ ให้เป็นคู่แข่งหลักของ โบรูโตะ ผู้เขียน นารูโตะ มาซาชิ คิชิโมโตะ แนะนำแนวคิดในการแนะนำทั้งเขาและ โบรูโตะ ผ่านการย้อนอดีตเพื่อสร้างผลกระทบที่มากขึ้น ตัวละครนี้ถูกพากย์เสียงโดย ยูมะ อูจิดะ ในภาษาญี่ปุ่นและ ไมเคิล ชวาลเบ ในภาษาอังกฤษ
การปรากฏตัวครั้งแรกของ คาวากิ ในมังงะและอนิเมะของ โบรูโตะ ทำให้เกิดการตอบรับที่ไม่ค่อยดีจากฐานแฟนคลับเนื่องจากการกระทำที่รุนแรงที่เขาส่งถึง อุซึมากิ นารูโตะ  อย่างไรก็ตาม การเปิดตัวของเขาในเนื้อเรื่องจริงได้รับการชื่นชมสำหรับปฏิสัมพันธ์ของเขากับตัวละครหลักและการเติบโตจากวัยรุ่นที่เย็นชาไปเป็นคนที่มีความใส่ใจมากขึ้นภายใต้การมีอิทธิพลของ นารูโตะ
การสร้างสรรค์และการพัฒนา

ในหน้าแรกของบทแรกใน โบรูโตะ: นารูโตะ เน็กซ์ เจนเนเรชั่นมีการย้อนอดีตที่แสดงให้เห็น  อุซึมากิ โบรูโตะ วัยรุ่นที่โตกส่ากำลังเผชิญหน้ากับ คาวากิ ท่ามกลาง โคโนฮะ ที่ถูกทำลายซึ่งมีบรรยากาศที่มืดมนเพื่อสร้างความตื่นเต้นและลุ้นระทึกตลอดเรื่องราว ในช่วงที่ อุเคียว โคดาจิ แสดงบทให้ มิกิโอะ อิเคโมโตะ ศิลปินเห็นนั้น อิเคโมโตะ รู้สึกประหลาดใจมาก โดยการออกแบบตัวละครวัยรุ่นถูกสร้างขึ้นในเวลาที่จำกัด ซึ่งอาจทำให้การออกแบบตัวละครที่โตขึ้นอาจเปลี่ยนแปลงไปเมื่อเรื่องราวดำเนินไป
อิเคโมโตะ กล่าวว่า ความสัมพันธ์ระหว่างตัวละครกับ โบรูโตะ มีความเป็นศัตรูมากกว่าความสัมพันธ์ระหว่าง นารูโตะ และ ซาสึเกะ ในมังงะต้นฉบับ และเมื่อ โบรูโตะ และ คาวากิ ปะทะกัน การออกแบบของ โบรูโตะ จะดูจริงจังและ "เติบโตเกินไป" เพื่อแสดงความต่อต้านต่อตัวละครของ คาวากิ
ในเดือนธันวาคม ค.ศ. 2020 ได้ประกาศว่า ยูมะ อูจิดะ จะให้เสียงพากย์ คาวากิ ในการดัดแปลงอนิเมะของ อุซึมากิ โบรูโตะ รู้สึกดีใจที่ได้เป็นส่วนหนึ่งของบทบาทนี้เนื่องจากความนิยมของซีรีส์ โบรูโตะ และ โคดาจิ ก็แสดงความดีใจที่ได้เห็น คาวากิ เคลื่อนไหวในอนิเมะ และคาดหวังการสนับสนุนจากแฟนๆ ในเดือนเดียวกัน อิเคโมโตะ กล่าวว่าการพัฒนาในอนิเมะจะทำให้เห็นความก้าวหน้าในการพบกันของ คาวากิ และ โบรูโตะ แต่ยังไม่อธิบายถึงการย้อนอดีตในตอนต้น โดยจะมีการเปิดเผยรายละเอียดเพิ่มเติมเกี่ยวกับความเติบโต เหตุผลที่พวกเขากลายเป็นศัตรู และความหมายของคำพูดของ คาวากิ เกี่ยวกับ นารูโตะ ในบทต่อๆ ไป
ขบวนการสุริยะ ซันวัลคัน

| ขบวนการสุริยะ ซันวัลคัน |
| --- | --- |

ประเภท: Tokusatsu Superhero fiction
สร้างโดย: Toei มาร์เวลคอมิกส์
พัฒนาโดย: Shozo Uehara
กำกับโดย: Koichi Takemoto
แสดงนำ: Ryūsuke Kawasaki Kinya Sugi Asao Kobayashi Shin Kishida Yumi Nemoto Takayuki Godai
บรรยายโดย: Tōru Ōhira
ดนตรีแก่นเรื่องเปิด: Taiyo Sentai Sun Vulcan by Akira Kushida
ผู้ประพันธ์เพลง: Michiaki Watanabe
ประเทศแหล่งกำเนิด: ญี่ปุ่น
จำนวนตอน: 50
การผลิต
ผู้อำนวยการสร้าง: Takeyuki Suzuki Yūyake Usui Susumu Yoshikawa
ความยาวตอน: 30 minutes
บริษัทผู้ผลิต: TV Asahi Toei Company Toei Advertising
ออกอากาศ
เครือข่าย: TV Asahi
ออกอากาศ: 7 กุมภาพันธ์ ค.ศ. 1981 (1981-02-07) – 30 มกราคม ค.ศ. 1982 (1982-01-30)
ภาพหน้าปกVCD ของ ซันวัลคันในไทย โดยหน้าปกหนังเลียนแบบมาจากปกDVDต้นฉบับ และหน้าปกดังกล่าว เป็นการจัดทำของค่ายที่ไม่มีลิขสิทธิ์ในไทย
ไทโย เซนไท ซันวัลคัน (ญี่ปุ่น: 太陽戦隊サンバルカン; โรมาจิ: Taiyō Sentai San Barukan) หรือ ขบวนการสุริยะ ซันวัลคัน เป็นภาพยนตร์แนว ขบวนการนักสู้ ลำดับที่ 5 ของประเทศญี่ปุ่น ออกอากาศทางสถานี ทีวีอาซาฮี ทุกวันเสาร์ เวลา 18.00-18.30 น. ตามเวลาประเทศญี่ปุ่น โดยเริ่มออกอากาศตั้งแต่เมื่อวันที่ 7 กุมภาพันธ์ พ.ศ. 2524 ถึง 30 มกราคม พ.ศ. 2525 รวมความยาวทั้งสิ้น 50 ตอน  และมีตอนพิเศษสำหรับออกฉายในโรงภาพยนตร์อีก 1 ตอน (ออกฉาย 18 กรกฎาคม พ.ศ. 2524) ปัจจุบันลิขสิทธิ์ถูกต้องเป็นของบริษัท ทีไอจีเอ
เนื้อเรื่องย่อ

จักรวรรดิจักรกล แบล็คแม็กม่า ได้ออกประกาศต่อสหประชาชาติว่าจะต้องยอมแพ้และให้ตนปกครองอำนาจ บนโลกนี้ไม่อย่างนั้นจะทำลายโลกดังนั้นหน่วยพิเศษจากสหประชาชาติจึงทำการคัดเลือก บุคคลที่มีความสามารถมาเป็น ซันวัลคัน เพื่อปกป้องโลกจากแบล็คแม็กม่า
เพลงประกอบ

ญี่ปุ่น: "Taiyo Sentai Sun Vulcan" ; โรมาจิ: 太陽戦隊サンバルカン ; ทับศัพท์: Taiyō Sentai Sanbarukan
Lyrics: Keisuke Yamakawa
Composition: Michiaki Watanabe
Artist: Akira Kushida & Koorogi '73
ญี่ปุ่น: "Wakasa wa Plasma" ; โรมาจิ: 若さはプラズマ ; ทับศัพท์: Wakasa wa Purazuma ; "Youth is a Plasma"
Lyrics: Keisuke Yamakawa
Composition: Michiaki Watanabe
Artist: Akira Kushida
Episodes: 1-33
ญี่ปุ่น: "Ichi tasu Ni tasu Sun Vulcan" ; โรมาจิ: 1たす2たすサンバルカン ; ทับศัพท์: Ichi tasu Ni tasu Sanbarukan ; "One plus Two plus Sun Vulcan"
Lyrics: Keisuke Yamakawa
Composition: Michiaki Watanabe
Artist: Akira Kushida
Episodes: 34-50